钦定古今图书集成/明伦汇编/官常典/第616卷 > 孙亶
## 钦定古今图书集成/明伦汇编/官常典/第616卷 > 孙亶

按《明外史循吏传》：“亶永乐间为巩昌知府，廉介仁恕，
均徭省刑，民怀其惠，而吏不敢为奸。遭丧去官，耆民
诣阙乞留，诏夺情还任。亶矢志弥厉，公勤不懈。洪熙
时，九载绩满，所部三州十四县之人恐其迁去，相率
诉于上官，乞再任。乃至卫所，武将下及军士亦群状
其善，致乞奏闻。上官雅知其治行，拜疏恳请。时宣宗”
初践祚，览之嘉叹，即可其奏。居三年，又当考绩，部民
复走数千里守阙下乞留。帝益嘉之，命进二秩，如其
请。亶归，善政益著。